भगवान दत्तात्रेय का ब्रह्ममुहूर्त में महाभिषेक, शाम को शृंगार
बड़वाह | गुरु परंपरा के प्रवर्तक भगवान दत्तात्रेय की जयंती शुक्रवार को मनाई गई। नागेश्वर स्थित प्राचीन दत्त मंदिर में पंडित वामनराव अत्रे ने ब्रह्ममुहूर्त में भगवान दत्तात्रेय का महाभिषेक किया। शाम को भगवान का आकर्षक शृंगार किया। शाम 6 बजे महाआरती हुई। इसके पहले गुरुवार रात 8 बजे बस स्टैंड स्थित स्वरांस संगीत कला केंद्र में भजन संध्या हुई। इसमें भवानीशंकर व्यास के सानिध्य में शिष्यों ने सुमधुर भजनों की प्रस्तुति दी। विजय व्यास ने बताया इस दौरान दत्त भजन मंडल के सदस्य व बड़ी संख्या में श्रद्धालु मौजूद थे।
मंडलेश्वर | 40वां दत्त जयंती महोत्सव गुरुवार रात को आरती जोशी के निवास पर मनाया गया। भजन संध्या हुई। महाआरती के बाद प्रसादी का वितरण किया गया।
बलवाड़ा | त्र्यंबकेश्वर मंदिर कुरावद में शुक्रवार को दत्तात्रेय जयंती के अवसर पर भंडारा हुआ। पुजारी राधेश्याम शर्मा ने बताया इसमें मुखत्यारा, बलवाड़ा, सेल्दा, झिगड़ी, कुरावद, पड़ाली के लोगों ने प्रसादी ली।
awa_Deva hin_Deva hin_Deva awa_Deva